ड्रॉप्स ऑफ़ गॉड
चलो, देखते हैं, इस वाइन में ऐसा ख़ास क्या है।
कासा दे फ़ॉसाती ट्रेंटीनो
स्कीआवा और पीनो नूआ का मिश्रण।
इसकी ताज़गी चूना पत्थर मिट्टी की वजह से है, जो संगमरमर के जितनी ही ठंडी होती है।
लेकिन...
लेकिन?
मुझे आड़ू, श्रीफल या चमेली का कोई स्वाद नहीं आ रहा है।
मुझे कोई अंदाज़ा नहीं है यह "सम्बन्ध" क्या है।
मैं इसे पहचान नहीं पाता।
मुझे बिल्कुल नहीं पता कमीय ने इसे कैसे पहचाना।
सच कहूँ तो, मुझे थोड़ी घबराहट हो रही है।
तुम्हें उससे डर लगता है?
हाँ।
लगता है वह उन चीज़ों को भी महसूस कर सकती है जो मेरी समझ से बाहर हैं।
यह उसके स्वभाव में है।
मुझे लगता है तुम्हें इतनी फ़िक्र नहीं करनी चाहिए और थोड़ा शांत रहना चाहिए।
अच्छा।
हाँ।
बसंत के मौसम में एक बाग़।
सूरज और बहुत से फूल।
आह।
आड़ू, श्रीफल और चमेली।
मैं एक पत्थर उठाती हूँ,
और मुझे वहाँ यह सम्बन्ध मिल जाता है।
कभी ना टूटने वाला प्यार का बंधन।
संतान का प्यार,
रूमानी प्यार।
यहाँ हर तरह का प्यार है।
हाँ।
बेशक, यह ज़ाहिर है।
कासा दे फ़ॉसाती।
देखा, यह बिल्कुल भी मुश्किल नहीं है।
कोशिश तो करो।
तुम अजीब हो।
- हे। - हे।
हमारी शिफ़्ट अभी-अभी ख़त्म हुई थी और हमने सोचा कि शायद हम...
लूका ने हमें बताया कि अब तुम उसके यहाँ नहीं आ सकती हो, तो हम आ गए।
अंदर आ जाओ।
- पीछे चलो। - ठीक है।
मैंने सब सुना था।
वह बहुत घटिया आदमी हैं।
अगर उन्हें पता चला कि मैं तुम्हें यह बता रहा हूँ तो वह मुझे मार देंगे, लेकिन...
जो भी हो।
मुझे यह मेरे डैड ने बताया था।
लूका, पिछले कुछ सालों से...
वह बहुत सस्ते दामों में दुनिया भर से अंगूरों के बाग़ ख़रीद रहे हैं।
फिर, जब वे जगहें गाइड में आती हैं, तो,
उनकी क़ीमत काफ़ी बढ़ने लगती है, और मेरे अंकल ख़ूब पैसे कमाते हैं।
रुको, वे जगहें गाइड में आती हैं?
हाँ। गाइड में 45 प्रतिशत हिस्सा मेरे अंकल का है।
उन्होंने वह फ़िज़ी से ख़रीदा था।
यह बात कोई नहीं जानता।
तो वह दरअसल यह फ़ैसला कर सकते हैं कि कौन सी वाइन गाइड में आएगी या नहीं।
हाँ।
यह तो सरासर ग़ैरक़ानूनी है।
और वह जानते हैं कि किसी लेज़े के बिना लेज़े गाइड...
लोगों की नज़रों में बनी नहीं रह सकती।
इसीलिए उन्होंने तुम्हारा यहाँ इतने ज़ोर-शोर से स्वागत किया था, कमीय।
ताकि वह पैसे कमाते रहें।
एलिज़ाबेत्ता ने सही कहा था।
वह गाइड एक ज़हर है। उससे किसी का कोई भला नहीं होता।
तुमने ना कहकर सही किया।
तुमने मुझे यह बात पहले क्यों नहीं बताई?
वह मेरे अंकल हैं।
जब मेरे पिता ने मुझे बाहर निकाल दिया था तो सिर्फ़ उन्होंने मेरी मदद की थी।
और मेरे पिता?
क्या वह यह बात जानते थे?
मुझे नहीं पता।
क़सम से।
मैंने उन्हें लूका से कभी पैसों के बारे में बात करते हुए नहीं सुना।
ठीक है।
वैसे,
यहाँ आने के लिए शुक्रिया।
तुम्हारी जीत के नाम जाम हो जाए, एह?
हाँ।
इसमें बढ़िया आवाज़ आई।
यह शैम्पेन है। जो भी हो।
शुक्रिया।
मेरे आख़िरी इम्तिहान के लिए मुझे कल यहाँ से निकलना होगा।
चीयर्स, है ना?
हाँ।
- चीयर्स! - चीयर्स!
फ़िलिप?
हाँ?
आपसे मिलने कोई आया है।
- क्या चाहिए उसे? - पता नहीं।
यह आपसे अकेले में बात करना चाहते हैं।
तो क्या मसला है?
क्या आप फ़िलिप चैसंगर हैं?
हाँ।
मेरे पास आपके लिए एक ख़त है। यह मिस्टर लेज़े की तरफ़ से है।
क्या आप इसे स्वीकार करते हैं?
हाँ।
मरने के बाद भी, यह परेशान करने से बाज़ नहीं आएगा।
हद है!
मॉम? आप यहाँ क्या कर रही हैं?
अगर तुम मेरे फ़ोन का जवाब दे देते,
तो मुझे यहाँ नहीं आना पड़ता।
क्या चाहिए आपको?
हैलो, मोहतरमा।
टीवी की तुलना में तुम सामने से ज़्यादा ख़ूबसूरत दिखती हो।
कम भद्दी दिख रही हो।
मैं चलती हूँ, तुम अपनी दिलकश माँ से बातें करो।
मैं दूसरे कमरे में तुम्हारा इंतज़ार करूँगी।
मैंने सुना तुम आज अपना दूसरा इम्तिहान हार गए।
सब कुछ सही करने के लिए तुम्हारे पास अभी भी समय है।
लेकिन यह तुम्हारा आख़िरी मौक़ा है।
तालिओं पैरिस के लिए फ़्लाइट गाड़ी लेने आएगी : सुबह छह बजे
अपने नानाजी से माफ़ी माँग लो।
माफ़ी माँग लूँ?
क्यों?
ताकि हमारे परिवार में सब कुछ फिर से ठीक हो सके।
क्या आप अपने पति से प्यार करती थीं?
मुझे इस सवाल का जवाब देने की कोई ज़रूरत नहीं है।
जब आप एक स्टूडेंट थीं, आपका अपने प्रोफ़ेसर, एलेक्सांदर लेज़े के साथ सम्बन्ध था,
और उस सम्बन्ध से आप गर्भवती हो गईं।
मुझे नहीं पता कि उन्होंने आपको छोड़ा या आपने उन्हें छोड़ा।
ख़ैर, आपने सिर्फ़ अपनी साख बचाने के लिए, अपने दोस्त,
हीरोकाज़ू का फ़ायदा उठाया, जो आपसे प्यार करते थे।
पता नहीं आपने कभी उनसे प्यार किया भी था या नहीं।
या मुझसे भी।
बहुत हो गया।
मैं यहाँ तुम्हारी मदद करने आई थी,
लेकिन ऐसा लगता है, इससे मेरा कोई मतलब नहीं है।
यह अपार्टमेन्ट मेरा है।
मैं चाहती हूँ तुम यहाँ से चले जाओ।
तुमने सुना मैंने क्या कहा?
निकल जाओ यहाँ से!
मुझे आपके लिए दुःख होता है।
आपको इस तरह देखना दर्दनाक है।
एक आख़िरी बात।
वह ज़िंदा हैं।
लेकिन शायद आपको इस बात में कोई दिलचस्पी नहीं है।
क्या तुम मेरे साथ आना चाहोगी?
नहीं, मैं नहीं आ सकती। मुझे काम करना है।
तुम्हें मेरे बिना चले जाना चाहिए।
माफ़ करना तुम्हें यह सब झेलना पड़ा।
सारी भड़ास निकालकर तुम्हें अच्छा लग रहा है या नहीं?
वाइन कभी भी अकेले पीने के लिए नहीं होती।
तुम जानती हो क्यों?
जब आप किसी के साथ वाइन पीते हैं, तो यह आपके बीच एक सम्बन्ध बना देती है।
एक बंधन।
यह जगह, यह वाइन, हम दोनों...
यह हमें ज़िंदगी भर के लिए साथ ले आती है।
यह लम्हा 20, 30, 50 साल बाद भी...
हमारी यादों में ज़िंदा रहेगा।
तो, इस लम्हे के नाम।
इस वाइन के नाम।
हमारे नाम।
कासा दे फ़ॉसाती ट्रेंटीनो रोस्सो
मैं यहाँ हूँ
मैं टोक्यो से पैरिस के लिए निकल रही हूँ
क्या आप एक गिलास शैम्पेन लेना चाहेंगी?
नहीं, शुक्रिया।
शुभकामनाएँ
हमारे साथ उड़ान भरने के लिए शुक्रिया।
सर, क्या आप एक गिलास शैम्पेन लेना चाहेंगे?
शुक्रिया।
मैं माफ़ी माँगना चाहता हूँ।
मेरा बर्ताव एक घमंडी इंसान जैसा था। मैं...
मुझे सोना है। कल मेरा एक इम्तिहान है जिसे मुझे जीतना है।
वाह।
- हैलो। इस तरफ़ आइए, प्लीज़। - हैलो।
हैलो।
शुक्रिया।
वह मेरा सामान कहाँ ले जा रहे हैं?
आपका सामान आपके कमरे में पहुँच जाएगा।
यह रहीं आपकी चाबियाँ। आपका समय यहाँ अच्छा बीते।
- शुक्रिया। - कोई बात नहीं।
सातवीं मंज़िल।
इसे
- हैलो। - हे।
- क्या मैं आपसे कुछ पूछ सकती हूँ? - ज़रूर।
क्या आपने इस आदमी को देखा है?
यह यहाँ बस कुछ ही दिनों के लिए रुका था।
और फिर?
मिस लेज़े, मिस्टर टोमिने,
प्लीज़ मेरे पीछे आइए।
मुझे आपको आगाह कर देना चाहिए कि अब कुछ बहुत ख़ास होने वाला है।
मैं यह बात साफ़ कर देना चाहता हूँ कि यह कार्यक्रम मैंने आयोजित नहीं किया है।
मेरा काम सिर्फ़ यह देखना है कि पूरी प्रक्रिया में नियमों का ठीक से पालन हो।
मैं इसे थोड़ी और सादगी से करता।
माफ़ करना।
- शुक्रिया। - शुभकामनाएँ।
हैलो। मैं अपना परिचय दे देता हूँ।
मेरा नाम बेंजामिन केलर है।
मैं एक पत्रकार हूँ, और मुझे आज का इम्तिहान पेश करने के लिए कहा गया है।
यह काफ़ी रोमांचक है ना?
अच्छा। इसे कौन है? कमीय कौन है?
नहीं, मैं मज़ाक़ कर रहा हूँ। घबराइए मत।
सब कुछ ठीक से हो जाएगा।
मेरे पीछे आइए। मैं आपको आपकी बैठने की जगहों तक ले चलता हूँ।
- मुझे कुछ पूछना है। - हाँ?
हाँ, मुझे भी।
यह सब क्या बकवास है?
जानता हूँ। यह बढ़िया है ना?
आप यहाँ बैठिए।
सभी लोगों को हैलो,
और आपका स्वागत है।
यहाँ अब एक असाधारण कार्यक्रम होने जा रहा है।
यह निर्णायक इम्तिहान इसे टोमिने और कमीय लेज़े के बीच है।
दाँव पर है :
एलेक्सांदर लेज़े की विरासत, या ठीक-ठीक कहूँ तो,
वाइन की 87,000 असाधारण बोतलों का उनका संग्रह,
दुनिया का सबसे बड़ा और सबसे प्रतिष्ठित वाइन का गोदाम।
एलेक्सांदर लेज़े ने इस आख़िरी इम्तिहान के लिए तीन राउंड निश्चित किए थे।
दो यहाँ इस बेहतरीन कार्यक्रम में होंगे।
तीसरा इससे थोड़ी गोपनीय जगह पर...
होगा।
लेकिन सबसे पहले,
मैं फ़िज़ी पब्लिशिंग हाउस का शुक्रिया अदा करना चाहूँगा,
जिन्होंने यह प्रतिष्ठित कार्यक्रम आयोजित किया है।
देवियों और सज्जनों,
प्लीज़ स्वागत कीजिए मिस्टर लूका इंग्लेज़े का,
जो एलेक्सांदर लेज़े के सच्चे दोस्त और लेज़े गाइड के सह-निदेशक हैं।
सभी को हैलो।
मैं ख़ुद को ख़ुशनसीब समझता हूँ कि मैं आख़िरी समय तक एलेक्सांदर के साथ था।
उसके ज़ेहन पर सिर्फ़ एक ही सवाल छाया हुआ था।
उसके जाने के बाद उसकी विरासत को कौन आगे बढ़ाएगा?
कौन यह सुनिश्चित करेगा कि जो कुछ उसने बनाया है, वह इस दुनिया में ज़िंदा रहे?
मौत ने उसे इस सवाल का जवाब ढूँढने का समय नहीं दिया।
इसीलिए
जैक फ़िज़ी और मैंने
कुछ ऐसा सोचा है जिससे... मुझे यक़ीन है, उसे भी ख़ुशी होती।
जो यह इम्तिहान जीतेगा, वही सर्वोत्तम होगा,
और हमारी नज़रों में वही, एलेक्सांदर का सच्चा उत्तराधिकारी होगा।
इसलिए हम इस आख़िरी इम्तिहान के विजेता को
लेज़े गाइड की अगुआई करने का मौक़ा देना चाहेंगे।
वह विजेता मुख्य सम्पादक बनेगा या बनेगी।
वह गाइड पर पूरा इख़्तियार हासिल कर लेगा या लेगी।
हम आँख बंद करके उनकी बुद्धि, हुनर और फ़ैसलों पर विश्वास करेंगे।
क्योंकि हमें यह नहीं भूलना चाहिए :
लेज़े गाइड सिर्फ़ एक नाम नहीं है।
सबसे बढ़कर,
वह एक विचारधारा है।
शुक्रिया।
लूका इंग्लेज़े के अलावा,
हमारी विशिष्ट निर्णायक समिति में होंगी, फ़्लोर पिरेस,
तीन सितारा रेस्त्रां शेफ़...
शुभकामनाएँ।
...और एंथनी नॉर्टन, सन् 2019 में चुने गए दुनिया के सर्वश्रेष्ठ समेलीय।
और अब, पहले राउंड के लिए,
हमारे पास वाइन से सम्बन्धित सामान्य ज्ञान के सवालों की एक शृंखला है।
आप तैयार हैं?
अंगूर की इन क़िस्मों में से कौन सी क़िस्म शैम्पेन में अधिकृत नहीं है?
अरबान, पिनो ग्री, पिनो बलौं, सीज़र।
सीज़र।
सीज़र सही जवाब है।
फिर से, शैम्पेन में,
कितने गाँव प्रीमियर क्रू श्रेणी के हैं?
बयालीस।
सही जवाब।
शैम्पेन में 42 प्रीमियर क्रू हैं, और साथ ही 17 ग्रांड क्रू हैं।
सन् 1993 में पहली लेज़े गाइड में शीर्षतम श्रेणी की वाइन कौन सी थी?
मरसो प्रीमियर क्रू ले पेरिएर, दोमेन लेउआ, 1973।
सही जवाब।
एलेक्सांदर द्वारा चुनी गई कौन सी वाइन एलिज़े में जर्मन शासनाध्यक्षों के साथ होने वाले
राजनयिक रात्रिभोजों में लगातार परोसी जाती रही है?
एल्सास गेवुर्ज़त्रामीना फ़्रोनहोल्ज़, ज़्यादा पके हुए अंगूरों से बनी, ऑस्तरतैग अंगूरों के बाग़ से, 1997।
नहीं।
एगॉन म्यूलर...
श्यारज़ोफ़बिएर्गा त्रोकनबियरआउशलेज़े, 1991।
सही।
वाला वाला वैली कहाँ स्थित है?
- यूनाइटेड स्टेट्स। - सही।
बैरोलो क्षेत्र में बनने वाली वाइन ज़्यादातर अंगूर की किस क़िस्म से बनाई जाती है?
- नेबीओलो। - सही।
किस नदी और उसके किस किनारे पर कैनॉन-फ़्रोंसैक क्षेत्र स्थित है?
दोरदोन।
दायाँ किनारा।
सही जवाब।
अंगूर की कौन सी क़िस्म से लगभग 95 प्रतिशत मशहूर वाइन बनाई जाती है?
कैबने।
सही जवाब।
मेरे पीछे आइए, प्लीज़। आपका लंच आपका इंतज़ार कर रहा है।
अब क्या?
बधाई हो।
तुमने बहुत बढ़िया जवाब दिए। बेशक।
शुक्रिया।
लेकिन वह सब रटा-रटाया है। यह पढ़ाया जाता है।
मुझे अगले राउंड का बेसब्री से इंतज़ार है।
सच में?
हम दोनों बहुत अलग हैं।
इस छोटे से नाटक के लिए माफ़ी चाहता हूँ।
प्रतियोगिता के अगले हिस्से में आपका स्वागत है।
इस इम्तिहान में अन्न और वाइन का मिलान करना है।
अब आपको वाइन की वे क़िस्में ढूँढनी हैं जो तैयार किए गए प्रत्येक भोजन के साथ परोसी जानी चाहिए।
रेस्त्रां का वाइन का गोदाम आपके लिए खुला रहेगा।
मैंने आपके लिए एक भोजन बनाया है।
एलेक्सांदर लेज़े से हुई मेरी कई मुलाक़ातों से प्रेरित।
इस मेन्यू में उनकी पसंद मौजूद है।
पहली डिश।
कच्चे घोंघे की फाँक, सूअर की टाँग, और पैंतेईरिया केपर्स,
एक खट्टे फ़्रेंच सॉस के साथ।
लुत्फ़ उठाइए।
पहली डिश के लिए,
मैंने उस खाने को बनाने के तरीक़े के बारे में सोचा।
कच्चे घोंघों में आयोडीन का स्वाद है,
और सूअर की वसा समुद्र के ज़ायकों
और धरती के ज़ायकों के बीच की सूक्ष्मता को दर्शाती है।
मैं प्राचीन ग्रीस के एक अंगूर के बाग़ की कल्पना कर रहा हूँ।
सैंटोरीनी का सुन्दर द्वीप।
मैंने चुनी थी एसायरटीको, 2015।
मैं एक 29 साल की लेखिका हूँ जो अभी भी अपनी माँ के साथ रहती है।
उनका बनाया खाना...
सादा होता है।
शुक्रिया, मॉम।
इसलिए एक ऐसी डिश...
जिसमें धरती और समुद्र का मिश्रण हो, मुझे वह अजीब लगी, लगभग प्रतिकूल।
लेकिन फिर मैंने यह बेहतरीन डिश चखी।
इस डिश में एक विरोधाभासी तालमेल था।
हल्का, लेकिन बहुत प्रभावी स्वाद।
इससे मुझे हज़ार साल पुराने जॉर्जियाई अंगूरों के बाग़ याद आए।
वहाँ बनने वाली नारंगी वाइन अपने आप में एक विरोधाभास लिए हुए है।
इसलिए मेरा पहला मिलान है हमज़ निकोलद्ज़े, 1998,
जो तित्स्का और सोलीकूरी अंगूरों से बनाई जाती है।
कमीय?
तुम ठीक हो?
हाँ। यह बढ़िया है।
बस थोड़ी तीखी है।
मुझे इस तरह के खाने की आदत नहीं है।
समुद्री झींगा उत्कृष्टता का प्रतीक है।
धीमे पकाए गए क्रस्टेशियन के बढ़िया मांस का स्वाद एक श्रेष्ठ व्हाइट वाइन के साथ
और उभरकर सामने आता है।
शतुनफ़-दू-पाप, शैटो दे बूकासल क्षेत्र के सौ साल पुराने अंगूर के बाग़ में
एक ऐसी ही वाइन बनाई जाती है :
रुआसन वीएज़ विन्ये, 2005।
मेरे लिए...
यह एकदम सही मिलान है।
मेरे पिता की जो कुछ यादें मेरे पास हैं...
वे अन्न और वाइन से सम्बन्धित हैं।
मुझे याद है
कि वह जब समुद्री झींगा पकाते थे, वह कहते थे,
"समुद्री झींगा नीला होता है, लेकिन एक बार पकने के बाद, वह रेड वाइन की तरह लाल हो जाता है।"
और फिर मैंने ख़ुद से पूछा, ऐसी कौन सी रेड वाइन होगी जो समुद्री झींगे
और पोर्सिनी मशरूम टार्ट, दोनों के ज़ायकों को बढ़ाएगी?
इससे मुझे कैलिफ़ोर्निया के रेतीले इलाक़ों में पाई जाने वाली
मैटारो अंगूर की क़िस्म याद आई।
द सैन बेनिटो काउंटी सैंडलैंड्स मैटारो, 2015।
इस वाइन को छानने के बाद वाइन में मौजूद काले अंगूरों का
हल्का स्वाद बदलकर सूखे पोर्सिनी मशरूम के
ज़ायके में बदल जाता है।
ऐसी वाइन हमें बसंत और पतझड़, दोनों का एहसास कराती है,
मौसमों के बीत जाने का,
समय के बीत जाने का।
आपने बहुत अच्छी वाइन चुनी, मिस्टर टोमिने।
जहाँ तक आपका सवाल है, यह वाइन अपने आप में बेहतरीन है,
लेकिन आपका ज़ायकों का मेल स्पष्ट नहीं है।
लाल रंग, समय के बीत जाने के बारे में आपकी कहानी,
मेरे लिए कोई मायने नहीं रखती।
मुझे थोड़ी निराशा हुई।
पावलोवा।
इस मीठे व्यंजन के लिए,
मैं एक रोज़े शैम्पेन का सुझाव दूँगा।
मैंने एक फ़्लार दे मिरावाल चुनी है।
यह अलग-अलग समय पर उगाए गए अंगूरों से बनाई गई शारडोने का मिश्रण होती है।
मोंटाने दे राइम्स से बनाई जाने वाली ताज़ा और फलों से भरपूर वाइन की क़िस्में,
जिसमें एक अनंत, पवित्र चक्र,
और जिसमें 15 साल या उससे भी पुरानी वाइन की क़िस्मों का संग्रह है।
यह स्फूर्तिदायक, तीखी और नमकीन है...
आपकी बारी, इसे।
तुम हारने वाली हो।
मैं जानती हूँ तुम क्यों चाहते थे कि मैं गाइड का काम सम्भालूँ।
और पता है क्या?
भाड़ में जाओ।
ज़ाहिर है।
क्या चाहिए आपको?
तुम्हारे और तुम्हारे पिता के बीच की बातचीत बंद करवाना मेरी ग़लती थी।
वह एक बेवक़ूफ़ी भरी ग़लती थी। मैं तुम्हें खोने से डरती थी,
लेकिन अंत में...
प्लीज़ मुझे माफ़ कर दो।
मुझे थोड़ा समय चाहिए।
बेशक।
बस बात यह है कि लगता है मेरे पास ज़्यादा समय नहीं बचा है,
डॉक्टरों के अनुसार।
क्या?
मॉम?
मैं मज़ाक़ कर रही हूँ!
मैं बस यह देखना चाहती थी कि तुम मुझसे अभी भी प्यार करती हो या नहीं।
यह कोई हँसने की बात नहीं है।
कमीय,
तुम जो भी कर रही हो, उसके लिए मुझे तुम पर नाज़ है।
कुछ भी हो जाए, मैं तुम्हारे साथ रहूँगी।
तुम जो भी चाहो, चाहे वह पास हो या दूर, मैं तुम्हारे साथ रहूँगी।
तुम मेरी बेटी हो।
नहीं!
मैंने कहा नहीं!
यक़ीन नहीं होता।
क्या?
पंद्रह मिनट में होटल के सामने मिलना है, मिस।
एक मिनीबस आपका इंतज़ार कर रही है।
तीसरा राउंड शुरू होने वाला है।
क्या?
मैंने आपसे इतनी जल्दी मिलने की उम्मीद नहीं की थी!
मैंने भी नहीं।
मैं पहले ही माफ़ी माँगता हूँ।
आपके रहने के कमरों में आपका स्वागत है।
इस इम्तिहान के दौरान आप यहीं रहेंगे।
सामान्य तौर पर, अस्थाई कामगार यहाँ रहते हैं।
मेज़ पर, एक बेनाम बोतल रखी है,
जिसे ख़ुद एलेक्सांदर लेज़े ने चुना था।
यह बोतल इसी बाग़ में बनाई गई है, लेकिन ना तो यहाँ मौजूद फ़िलिप
और ना ही तोमा चैसंगर, इसके बारे में कुछ जानते हैं।
तो, वे आपकी मदद नहीं कर पाएँगे।
साथ ही, उनकी निष्पक्षता सुनिश्चित करने के लिए,
इम्तिहान के ख़त्म होने तक इन लोगों का आप दोनों से
बात करना सख़्त मना है।
आप इस वाइन को चखेंगे। आप इसे पहचानेंगे
और इसे दोबारा बनाएँगे।
कैसे?
कल शाम छह बजे तक, आप इस पूरी प्रॉपर्टी का इस्तेमाल कर सकते हैं,
और ख़ास तौर पर, वाइनरी का।
चैसंगर एस्टेट ने ऐसी अंगूरों की क़िस्मों की कई बोतलें सम्भालकर रखी हैं
जिनका मिश्रण नहीं किया गया है।
आपने जो वाइन चखी है, उसे,
जितना मुमकिन हो, हूबहू बनाने के लिए आप इन बोतलों से कोई भी ले सकते हैं।
इस तरह मिश्रण से आप जो वाइन बनाएँगे, उसे, वाइन के बारे में बिना कुछ जाने, मिस्टर चैसंगर चखेंगे,
और प्रत्येक प्रयास को अंक देंगे।
ये अंक पैरिस वाले दो इम्तिहानों के अंकों में जोड़े जाएँगे
और हमारे जापान लौटने पर हमें अंतिम अंक मालूम होंगे।
उसी समय, हम विजेता की घोषणा कर पाएँगे।
कोई सवाल?
फिर हम शुरू कर सकते हैं।
मिस्टर टोमिने!
वाइनरी दूसरी तरफ़ है!
टोमिने, हँ?
बहुत समय पहले, "टोमिने" नाम के मेरे कुछ ग्राहक थे।
यह युवक एक महान जापानी परिवार से सम्बन्ध रखता है।
"महान परिवार" से मेरा मतलब है बहुत अमीर।
यह पूछने के लिए माफ़ करना,
लेकिन आपके पास कुछ खाने के लिए है? मुझे बहुत भूख लगी है। आपको कोई अंदाज़ा नहीं है।
हाँ, मेरे पास है।
मेरे साथ आइए।
मैं जानती हूँ तुम यहाँ हो।
जानती हूँ, नियम के अनुसार, तुम मुझसे बात नहीं कर सकते हो,
लेकिन मैं कर सकती हूँ।
तुम ख़ूबसूरत लग रहे हो।
मुझे लगता है बेनाम वाइन
शतुनफ़-दू-पाप, 1990 है।
अंगूर की कौन सी क़िस्म? आसान है। हम जानते हैं, 13 क़िस्में होती हैं।
ग्रेनैश, मोरवेद्र, वाकारेज़, टेरे नूआ, मिसकरदाँ, क्लेरायत,
पिकेपूल, पिकारदाँ, रोसान्न, बूबुलाँक, सिरा, कुनुआज़, साँसू।
अब, किस अनुपात में? अगर मैं सही अनुपात नहीं लेती हूँ,
तो शतुनफ़-दू-पाप नहीं बन पाएगी।
ऐसा लगता है यह 13 अज्ञात तत्वों का एक समीकरण है,
और मैं गणित में बहुत बुरी हूँ।
और मैं ख़ुद से बातें कर रही हूँ। बढ़िया।
मेरे बारे में तुम्हारी राय ग़लत है।
इतालवी वाइन।
मुझे बताओ तुमने वह कैसे ढूँढी।
तीस साल पहले,
मेरे माता-पिता छात्र थे।
तुम्हारे पिता उनके टीचर थे।
वे एक दूसरे को काफ़ी अच्छी तरह जानते थे।
मुझे ग़लती से एलेक्सांदर के पुराने नोट मिल गए।
उन्होंने उनमें फ़ेदे गलीज़िया की पेंटिंग का इस्तेमाल किया था।
वहीं वाइन का नाम लिखा हुआ था।
तो मेरा बस नसीब अच्छा था।
बहुत अच्छा।
हे, तुम्हें यह वाइन पता चल गई?
तुम यह सुनिश्चित करना चाहते हो कि मैं ग़लत रास्ते पर जाऊँ?
शतुनफ़-दू-पाप, 1990।
मुझे इसमें कोई शक नहीं है कि तुमने उसे पहचान लिया होगा।
इतने कम समय में तुमने जो कर दिखाया है, वह अद्भुत है।
तुमने यह कैसे किया?
मैंने इसमें कुछ भी नहीं किया है।
मेरा...
मेरा हुनर मेरे ख़ून में है।
ख़ून में?
ठीक है।
वे मेरे सामने आ जाती हैं।
तब भी जब मैं छोटी थी।
वाइन की गंधें?
अगर मैं उन पर ध्यान लगाऊँ,
तो मैं उन्हें देख सकती हूँ।
कभी-कभी, सिर्फ़ रंग दिखाई देते हैं
या यहाँ तक कि आवाज़ें भी।
संगीत के स्वर।
मैं कुछ ख़ास नहीं करती हूँ। यह स्वाभाविक रूप से हो जाता है।
मेरे मामले में,
इसमें कुछ भी स्वाभाविक नहीं है।
मैं सब कुछ ग़ौर से सोचता हूँ,
समझता हूँ,
विश्लेषित करता हूँ।
तो, तुम्हारे पास एक महाशक्ति है।
येय!
महा कमीय।
मैं सोने जा रही हूँ।
मैं बहुत थक गई हूँ।
- कल मिलते हैं? - हाँ।
तडाशी आगि/शू ओकीमोतो की मांगा किताब "कमी नो शिज़ुकू" पर आधारित।
उप-शीर्षक अनुवादक : पुनीत